**MEĐUNARODNO PRIVATNO PRAVO II**

Obavezni predmet, ECTS: 5)

Izvedbeni plan za ljetni semestar akademske 2019/2020. godine

**Odgovorni nastavnik: prof. dr. Edin Muminović**

Saradnik Aida Skenderagić, MA iur., istaknuti stručnjak iz prakse

**sala 331.**

**redovni i redovni samofinansirajući studenti**

|  |  |
| --- | --- |
| **Semestralna sedmica** | **Tematska cjelina - predavanja** |
| **I**  **27. 02.2020.** | Upoznavanje studenata sa procesnopravnom dimenzijom prekograničnih privatnopravnih odnosa kroz niz stvarnih i pretpostavljenih pravnih situacija, i izvođenje jasnih argumenata u prilog tome da je nastavni predmet MPP II neophodan u nastavnom planu pravnog studija. Saopštavanje informacija o obaveznoj i dopunskoj literaturi i načinu na koji će se odvijati nastavni proces. |
| II | Analiza toka građanskog sudskog postupka u inostrano obilježenim predmetima koji se tiču privatnopravnih odnosa, i određenih administrativnih postupaka s time vezanih, kako bi studenti jasno uočili da se od inicijacije takvih postupaka, kroz njihov tok, pa i nakon njihovog završetka, moraju primjenjivati procesna pravila koja nisu dio unutrašnjeg procesnog prava domaće države. |
| III | Razjašnjavanje pojma međunarodne nadležnosti sudskih i drugih organa domaće države i načina na koji se ta nadležnost uspostavlja u odnosu na organe stranih država i načela na kojima bi takvo međudržavno razgraničenje „internacionalne jurisdikcije“ moglo počivati u odsustvu supranacionalne pravne regulacije. |
| IV | Kategorizacija pravila o međunarodnoj nadležnosti u nacionalnim i internacionalnim izvorima, sa posebnim osvrtom na izvore unutar Evropske Unije.  Razlog i internacionalni smisao donošenja diferenciranih pravila o međunarodnoj nadležnosti na ona o isključivoj, paralelnoj (konkurentnoj) i ugovorenoj. |
| V | Razjašnjavanje razloga usljed kojih se u nacionalnim zakonodavstvima, ali i u internacionalnim izvorima, neki privatnopravni odnosi (prema kategoriji, vrsti ili prema konkretnom načinu vezivanja) podvrgavaju isključivoj međunarodnoj nadležnosti.  Pravna priroda i smisao izuzetnog propisivanja isključive međunarodne nadležnosti i njene praktične posljedice. |
| VI | Konkurentna ili paralelna međunarodna nadležnost, kao pravilo u mpp. Njene bitne karakteristike i preimućstva u odnosu prema isključivoj međunarodnoj nadležnosti, posebno s obzirom na to što takav vid međunarodne nadležnosti podrazumijeva mogućnost priznavanja i izvršavanja stranih odluka, te daje mogućnost opcije podnosiocu zahtjeva. Problem dvostruke međunarodne litis pendencije. |
| VII | Uticaj volje stranaka u građanskoj i trgovačkoj materiji na mijenjanje zakonom utvrđene konkurentne međunarodne nadležnosti sudova i ustanovljavanje vansudske nadležnosti spoljnotrgovinskih arbitraža. |
| VIII | Problem eksteritorijalnog važenja sudskih i arbitražnih odluka . Rješavanje ovog problema na supranacionalnom nivou i na nivou nacionalnih zakonodavstava |
| **IX**  **23.04.2020.** | **Semestralna provjera znanja.**  Način provjere: prema opciji studenta, pismeni (test) ili usmeni (razgovor). |
| X | Uticaj stranog državljanstva fizičke osobe ili strane nacionalne pripadnosti pravne osobe na kapacitet tih osoba kada se pojavljuju kao subjekti privatnopravnih odnosa u domaćoj državi.  Procesnopravni položaj stranih osoba u postupku pred domaćim organima. |
| XI | Uticaj svojstva stranca u građanskom sudskom postupku i u specifičnim administrativnopravnim postupcima pred domaćim organima. Upotreba stranih javnih isprava u postupku pred domaćim organima. |
| XII | Uticaj svojstva stranca u imovinskopravnim, porodičnopravnim i nasljednopravnim odnosima. |
| XIII | Međunarodna pravna pomoć u građanskim stvarima. Bilateralni osnov i multilateralni osnov. Važnost faktičkog reciprociteta. |
| XIV | Praktični značaj haških konvencija koje uređuju pitanja pristupa pravosuđu na međunarodnom planu, i mehanizam traženja i pružanja međunarodne pomoći među organima država ugovornica. |
| **XV**  **11.06.2020.** | **Završna provjera znanja.**  Način provjere: usmeni ispit, u kojem će se kroz razgovor sa kandidatima stvoriti potpunija slika o njihovom stečenom znanju i njihovoj spremnosti da to znanje u pravnoj praksi pretvore u stručnu vještinu. |

**Obavezna literatura:**

E.Muminović: Procesno međunarodno privatno pravo, u izdanju Pravnog fakulteta Univerziteta u Sarajevu, prvo izdanje Sarajevo 2006.godine, drugo izdanje Sarajevo 2008. godine, ili drugi standardni udžbenik Međunarodnog privatnog prava uključujući (alternativno) i udžbenike izdate u stranim zemljama (npr. Varadi-Bordaš-Knežević-Pavić: Međunarodno privatno pravo, Beograd, 2018.g., Kostić-Mandić: Međunarodno privatno pravo, Podgorica, 2017.g ili drugi udžbenik Međunarodnog privatnog prava izdat u regionu ili u inostranstvu uopšte, na jeziku koji student razumije.

**Dopunska literatura:**

1. Dika-Knežević-Stojanović: Komentar Zakona o međunarodnom privatnom i Procesnom pravu, Beograd 1991.
2. Sajko-Sikirić-Bouček-Babić-Tepeš: Izvori hrvatskog i europskog međunarodnog privatnog prava, Zagreb 2001.g.
3. B. Bordaš: Porodični odnosi u međunarodnom privatnom pravu, Novi Sad, 1996.g.
4. G. Knežević: Međunarodna trgovačka arbitraža, osnovna pitanja i problemi, Beograd 1999.g.
5. Dvadeset godina Zakona o međunarodnom privatnom pravu, zbornik radova, Niš 2004.g.

**Propisi:**

**Obavezno:** Zakon o rješavanju sukoba zakona sa propisima drugih zemalja u određenim odnosima (Zakon je objavljen u „Službenom listu SFRJ“ broj 43 iz 1982. godine, a preuzet je u pravni poredak Bosne i Hercegovine Uredbom sa zakonskom snagom broj 2 iz 1992. godine. U Službenom listu broj 13 iz 1994. godine je objavljen Zakon o potvrđivanju uredbi sa zakonskom snagom. Pošto prilikom preuzimanja Zakona, a niti kasnije, nisu vršene ni redakcijske izmjene, u zakonskom tekstu izraz „Socijalistička Federativna Republika Jugoslavija“ treba čitati kao „Bosna i Hercegovina“ u odgovarajućem padežu. **Dodatno** i zakoni o parničnom, vanparničnom i izvršnom postupku, porodični i zakoni o nasljeđivanju, zakoni o stvarnim pravima i o obligacionim odnosima koji važe u Bosni i Hercegovini.

**Obaveze studenata**

Redovni i redovni samofinansirajući studenti imaju pravo pohađati sve predviđene oblike rada (predavanja, vježbe, konsultacije). Njihova se aktivnost i stečena znanja tokom semestra prate, a njihovo konstruktivno učešće u nastavi, posebno na vježbama, na odgovarajući način uvažava i vrednuje.

**Ocjenjivanje studenata**

- **Semestralni pisani test, ili semestralna usmena provjera znanja (parcijalni ispit):** do 20% konačne ocjene (maksimalno 20 bodova, 1 ECTS); termin održavanja predviđen ovim planom može biti izmijenjen u dogovoru sa studentima.

- **Završni usmeni ispit** u kojem će se kroz razgovor sa kandidatima stvoriti potpunija slika o njihovom stečenom znanju i njihovoj spremnosti da to znanje u pravnoj praksi pretvore u profesionalnu vještinu: do50% konačne ocjene (maksimalno 50 bodova, 2,5 ECTS).

**- Aktivnost na vježbama** do 30% (maksimalno 30 bodova, 1,5 ECTS);

Konačna ocjena se formira kao zbir bodova postignutih u navedenim segmentima ocjenjivanja.